naa en saadan Størrelse, at der kan tilvejebringes en Slutning 

 af Ledningen II, er en saa lille Brøkdel af et Sekund, at den 

 for et subjektivt Skjøn gjør Indtrykket af at være Nul, selv om 

 den taktsatte Strøm er meget svag. 



Da jeg haaber, at Anvendelsen af saadanne taktsatte Strømme 

 vil komme til at spille en betydningsfuld Rolle i Telegrafien, 

 tillader jeg mig allerede her at gjøre opmærksom paa følgende 

 Hovedegenskaber ved saadanne Strømme, tilmed da en Rede- 

 gjørelse heraf muligvis kunde være bestemmende for den Maade, 

 hvorpaa Andre maaske herefter ville indrette deres Undersøgel- 

 ser af den samme Sag. 



Den taktsatte Strøm paavirker kun en Stemme- 

 gaffel, som stemmer med den, der har afsend t Strø m- 

 men. Naar man altsaa har et stort Antal Afsendere og tilsva- 

 rende Modtagere, vil man kunne disponere over et ligesaa stort 

 Antal Signaler, af hvilke ethvert kan afsendes ved en enkel 

 Bevægelse. Hvis man nu f. Ex. lader ethvert af disse svare til 

 et Bogstav, Tal eller Tegn, kan man altsaa ved en enkelt Be- 

 vægelse paa Afsenderstalionen tilvejebringe en Bevægelse af en 

 hertil svarende Type paa Modtagerstationen, og ved en passende 

 Anbringelse af et Trykapparat vil saaledes en hensigtsmæssig 

 Tryktelegraf være tilvejebragt. 



Den samme Egenskab gjør disse Signaler anvendelige ved 

 saadanne Lejligheder, hvor flere Stationer ere forbundne med 

 hinanden ved én Ledning, og man ønsker at kunne sende et Sig- 

 nal fra en hvilkensomhelst af disse til en anden, uden at det 

 giver sig tilkjende paa nogen af de andre. Anvendeligheden i 

 denne Retning vil formentlig omfatte en Mængde forskjellige 

 Tilfa^lde i det praktiske Liv, hvor saadanne Signaler med Fordel 

 ville kunne bruges som Kjendingssignaler, Kaldesignaler, Varsel- 

 signaler, Indmeldingssignaler, Torpedoantændelse m. m. , over- 

 hovedet, hvor Signalerne skulle forplante sig til eller fra den 

 eller den bestemte Station uden at paavirke de andre. 



En anden Hovedegenskab ved disse Signaler er følgende: 



